《挽郭子度》
宋代·许棐

连年染患貌栀黄，卢扁犹无起死方。稚女自敲尸畔磬，邻僧来炷佛前香。

生涯谩有千书卷，受用惟存一奠觞。听说茶毗心更苦，拭乾清泪又成行。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。